hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu hu jv hu hu hu hu hu hu hu zh hu en hu en hu en hu hu hu hu hu hu en en es es es es en hu hu hu hu hu de hu hu hu hu hu hu hu hu de hu hu hu hu hu hu hu hu hu hu it pt hu hu hu hu hu hu eo hu hu hu hu hu
Legjobb szándék (Din dragoste cu cele mai bune intentii) 2011
Írta: lulaki (MoziNéző) | 2012,jan,17 | Előzetesek eredeti nyelven, Filmek, Filmek ABC szerint, L betűs filmek | 0 |
Alex a harmincas éveiben jár, jóindulatú, de neurotikus jellem. Amikor édesanyja váratlanul agyvérzéssel kórházba kerül, idegei végképp szétzilálódnak. Úgy érzi, a kórházban senki és semmi nem szolgálja elég jól édesanyja gyógyulását. Orvosok, betegtársak és családtagok különböző tanácsai között tipródva igyekszik kézben tartani az irányítást, és minden lehetséges módon egyengetni édesanyja útját a gyógyulás felé. Hiába próbálja azonban minden szempontot figyelembe véve a legjobb körülményeket megteremteni, közben éppen Alex követ el hibát – a legjobb szándékkal.
Az érzékeny és érzelmekkel teli filmben a főszereplő szinte paranoiás állapotba kerülve kényszerül döntésekre. Vergődése, kapkodása egyszerre komikus és drámai, hátterében mindvégig az óvó szeretet áll, miközben egy olyan problémával küzd, amellyel kapcsolatban az orvosok sem lehetnek elég körültekintőek. A környezettől érkező tanácsok és javaslatok rengetegében keresi a megoldást, miközben saját kétségein is csak időnként tud felülemelkedni.
A „Legjobb szándék” a legjobb film díját érdemelte ki a locarnói filmfesztiválon, ahol a főszereplő, Bogdan Dumitrache alakításáért a legjobb színész díját is hazavihette.
Róma, Reykjavík, Vancouver, Rio de Janeiro, Chicago, Abu Dhabi és Mumbai – ezen városok filmfesztiváljai mind-mind felvették programjukba a filmet.  Koreában és Csehországban is lesz módja a közönségnek a filmmel találkozni.
Itthon a Jameson Cinefest – Miskolci Nemzetközi Filmfesztivál válogatói már a locarnói eredmény előtt felfigyeltek az alkotásra, és idei versenyprogramjukban szerepeltették azt. A versenyben a legjobb koprodukciónak járó díjat érdemelte ki.
A film Sitaru művészetén túl leginkább a hazai filmgyártás sikereként könyvelhető el, hiszen létrejötte magyar producernek, Vágási Emőkének köszönhető, aki a filmbe a legjobb fiatal hazai színészeket is bevonta (Tóth Orsolya, Szikszai Rémusz, Török-Illyés Orsolya), valamint hangmesterként a többszörösen rangos szakmai díjakkal jutalmazott Zányi Tamás jegyzi a filmet. A stábban rajtuk kívül még több magyar szakember dolgozott, az elismerések és a fesztiválmeghívások az ő munkájukat is dicsérik.
A rendező életrajza: Adrian Sitaru román rendező, producer és színész. 1971-ben született. Számos kisjátékfilm rendezője – köztük a Hullámok című 2007-es filmjével számos díjat bezsebelt. Első nagyjátékfilmje, a 2009-es Sporthorgászat is több nemzetközi filmfesztiválon szerepelt. 2010-ben A kalitka című kisjátékfilmjéért a Berlini Filmfesztivál kisjátékfilmeknek járó DAAD díját nyerte.
Eredeti cím: Best Intentions / Din dragoste cu cele mai bune intentii | Műfaj: feliratos magyar-román filmdráma | Rendező: Adrian Sitaru | Játékidő: 105 perc | A film forgalmazója: Szuez Film Kft. | Hazai mozi bemutató: 2012. január 19. | Főszereplők: Bogdan Dumitrache, Natașa Raab, Marian Râlea, Alina Grigore
Díjak:   Locarnói Nemzetközi Filmfesztivál, 2011: Legjobb színész, legjobb rendező díja
Jameson Cinefest – Miskolci Nemzetközi Filmfesztivál, 2011: Film New Europe-díj a legjobb koprodukciónak
Előző Szűz vonalban (Somewhere Tonight) 2011
Következő Vörös Hadsereg Frakció (Wer wenn nicht wir) 2011
Miért pont Ő? (Why Him?) 2016
Istenek kalapácsa (Hammer of God) 2013
Lajkó – Cigány az űrben (2018)
A gyerekek jól vannak (The Kids Are All Right) 2010
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
Egy szép reggelen (Un beau matin) 2022
A művészet templomai: Napóleon 200 (2022)
Megérkezett a Veszélyes lehet a fagyi mozielőzetese
Peter von Kant (2022)
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Egy szép reggelen (Un beau matin) 2022
A művészet templomai: Napóleon 200 (2022)
Megérkezett a Veszélyes lehet a fagyi mozielőzetese
Peter von Kant (2022)
Elegant Themes által tervezett | Powered by WordPress